Professor Disseny Gràfic Joan Pujagut
Inici / Professorat / Joan Pujagut
A la jove edat de 16 anys (eren altres èpoques) vaig començar a treballar en ele taller familiar de tipografia, herència del meu avi. Allà, rodejat de lletres de ploma, màquines tipogràfiques, tintes de base d'oli i tones i tones de paper humit va ser on em vaig infectar del virus de la impremta.
Durant molt temps, i mentre aprenia les diferents tècniques d'impressió, el virus latent m'impulsava a experimentar, a treballar fins altes hores de la nit no només en els projectes dels clients, sinó en projectes propis.
Van anar passant els anys, i cada any que passava, la industria gràfica evolucionava a passos agegantats. Vaig haver d'aprendre-ho tot!
Fins fa 8 anys vaig seguir treballant en la industria gràfica moderna, i més o menys a la mateixa època vaig canviar la feina de tècnic per la de docent. El món de la docència m'ha donat les satisfaccions més grans, per això estic aquí ara mateix, apretant als meus infeliços alumnes perquè aprengueu tot el possible abans que el món en general i la industria gràfica en particular us perverteixi i us converteixi en dissenyadors mediocres.
I què ha passat amb el virus? - Em preguntareu - Ahhh...il·lusos... us l'estic encomanant des d'aquest precís moment.
Benvinguts, nous acòlits al món de la impremta.